[{"text_idx": "#000002", "text": "Goizuetan, udaletxeko ganbaran jokatu zen finalaurrekoetako bat. Aforoa murriztuta eta aulkien artean distantzia utzita ere, 60 lagun inguruk jarraitu zuten saioa bertatik bertara, giro onean. Parean izan ziren Lesakako Arranopola eta Malerrekako Bertsonautak taldeko bertsolariak -Eneko Fernandez, Erika Lagoma, Etxahun Azkarraga eta Josu Sanjurjo lesakarren taldean, eta Alazne Untxalo, Egoitz Gorosterrazu eta Iker Gorosterrazu Malerrekakoan-, Estitxu Arozena gai-jartzailearen aginduetara kantuan. Joaneko saioan, otsailean Anizen jokatutakoan, garaipena eskuratu zuten Bertsonautak taldekoek, eta beste horrenbeste egin zuten atzo, finalerako sailkapena ziurtatuz."}, {"text_idx": "#000006", "text": "Malerrekako taldeko hiru partaideak, atzoko saioaren une batean."}]